મૂળ કર્ણાટકનો હાલ શહેરના સુભાસનગરમાં રહેતો અને કર્મકાંડ, જ્યોતિષ વિદ્યાનું કામ કરતા નિશ્ચલ જીતેન્દ્રભાઈ જોશી નામના ૩૫ વર્ષીય વિપ્ર યુવાને યુનિવર્સીટી પોલીસ સ્ટેશનમાં રાજકોટના કુખ્યાત હિસ્ટ્રીશીટર ઈશાન જોષી, મુંબઈ રહેતા તેના બનેવી દિપક રવીન્દ્રભાઈ વાસ્તર, મુંબઈ રહેતો સન્ની અને ૫ અજાણ્યા શખ્સો સામે માર મારી ધમકી આપવા અંગે ફરિયાદ નોંધાવી છે આ અંગે વિગતો આપતા તપાસનીશ અધિકારી હેડ કોન્સ્ટેબલ બોઘાભાઈએ જણાવ્યું હતું કે ફરિયાદી અને તેન માસી બે જ પરિવાર રાજકોટમાં રહે છે અન્ય સંબંધીઓ મુંબઈ અને કર્ણાટક રહે છે બહેનના લગ્ન ૧૧ વર્ષ પહેલા મુંબઈ રહેતા દિપક સાથે થયા હતા સંતાનમાં હાલ ૮ વર્ષના બે ટ્વીન્સ બાળકો છે પતિ સાથે મનમેળ નહિ થતા ૩ વર્ષથી માવતરે રહેતી હતી ભરણપોષણનો કેસ કર્યો હોય જેમાં ૧૦ હજાર દર મહિને મંજુર થયા હતા આ પૈસા નહિ આપવા અને છુટ્ટાછેડા આપી દેવાનું કહી દિપક અવારનવાર ફોનમાં ધમકી આપતો હતો દરમિયાન સન્નીનો મિત્ર ઈશાન જોશી હોય તેને કહીને નિશ્ચલને ધમકાવવાનું કહેતા ઈશાને પણ નિશ્ચલ પાસે બે મહિના પહેલા મંગળ ગ્રહની વીતી બનાવી હોય જેથી તેને ઓળખતો હતો અને તે વીટીના ૩૦૦૦ રૂપિયા લેવા ક્રિસ્ટલ મોલ પાસે બોલાવી કારમાં નિકાવા લઇ ગયા હતા અને ત્યાં ઈશાન સહિત ૬ શખ્સોએ બનેવી દિપક સાથે સમાધાન કરી લેવાનું કહી ધોકો ફટકારી જાનથી મારી નાખવાની ધમકી આપી હતી ઈશાન ભીખાભાઇ જોશી અગાઉ મારામારી, ફાયરિંગ સહિતના ગુનાઓમાં પકડાઈ ચુક્યો છે પોલીસે ટોળકીને ઝડપી પાડવા તાજવી હાથ ધરી છે.